चकवड़
वर्षाकाल में पवाड़ का पौधा अपने आप सब तरफ पैदा हो जाता है। यह दो प्रकार का होता है- चक्र मर्द और कासमर्द। त्वचा पर दाद गोलाकार में होती है अतः दाद को अंग्रेजी में रिंग वार्म कहते हैं। चक्र मर्द नाम का पौधा दाद के गोल-गोल घेरे (चक्र) को नष्ट करता है, इसीलिए इसे संस्कृत में चक्र मर्द यानी चक्र नष्ट करने वाला कहा गया है।
डर्माटोफेजिया
डर्माटोफेजिया या अंगुली की त्वचा खाना (Dermatophagia; प्राचीन यूनानी "δέρμα" - त्वचा - और "φαγεία" - खाना) एक बाध्यता विकार है जिसमें व्यक्ति त्वचा को दांतों से काटने अथवा खाने लग जाता है जिसमें मुख्यतः वो अपनी अंगुलियों की त्वचा के साथ ऐसा करता है। इस बिमारी से ग्रस्थ व्यक्ति अपनी अंगुलियों की नाखूनों के पास की त्वचा को काटते हैं जिससे रक्त बाहर निकलने लगता है और त्वचा में रंग विकार भी होने लगता है। इस समस्या से ग्रस्त कुछ लोग अपनी अंगुली के पोर को भी काटने लग जाते हैं जिससे इसमें दर्द होना और खून निकलना आरम्भ हो जाता है। कुछ इस दौरान अपनी अंगुलियों का मांस भी खा जाते हैं। इस क्षेत्र में किए गये शोधों से ज्ञात होता है कि मनोवेग नियंत्रण विकार और मनोग्रसित-बाध्यता विकार एक दूसरे से जुड़े हुये हैं। यह डीसीएम-५ की श्रेणी में आता है।